
Opravné uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom C. D. XX, t.č. Centrum pre deti a rodiny Sečovce, Štúrova 535/2, 078 01 Sečovce, zastúpené kolíznym opatrovníkom: Obec Lomnička, dieťa rodičov, matka: E. F., nar. XX.XX.XXXX, trvale bytom C. D. XX, t.č. C. XXX, otec: G. B., nar. XX.XX.XXXX, trvale bytom C. D. XX, t.č. C. D. XXX, o návrhu navrhovateľa: Úrad práce, sociálnych vecí a rodiny Stará Ľubovňa, so sídlom Farbiarska 57, Stará Ľubovňa, za účasti: prokurátora Okresnej prokuratúry Stará Ľubovňa, so sídlom Obrancov mieru 18, 064 01 Stará Ľubovňa v konaní o uloženie výchovného opatrenia pobytovou formou za účelom zabezpečenia úpravy rodinných a sociálnych pomerov, takto rozhodol: Súd o p r a v u j e záhlavie rozsudku Okresného súdu Stará Ľubovňa sp. zn. 2P/106/2025-22 zo dňa 23. septembra 2025 v časti označenia kolízneho opatrovníka maloletého dieťaťa tak, že označenie kolízneho opatrovníka správne znie : „Obec Lomnička “ odôvodnenie: 1. Rozsudkom Okresného súdu Stará Ľubovňa č.k. 2P/106/2025-22 zo dňa 23.09.2025 súd uložil nad výchovou mal. A. B., nar. XX.XX.XXXX výchovné opatrenie - dočasné odňatie zo starostlivosti rodičov. 2. V záhlaví písomného vyhotovenia uznesenia je uvedené, že maloleté dieťa je zastúpené kolíznym opatrovníkom: Mesto Stará Ľubovňa. Uznesením č.k. 2P/106/2025-11 zo dňa 11.08.2025 bola za kolízneho opatrovníka mal. A. B. ustanovená Obec Lomnička, ktorá maloletú v priebehu konania zastupovala. 3. Podľa § 2 ods. 1 zákona č.161/2015 Z.z. Civilného mimosporového poriadku (ďalej len ,,C.m.p.“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 224 zákona č 160/2015 Z.z. Civilného sporového poriadku (ďalej len ,,C.s.p.“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Keďže pri písomnom vyhotovení rozsudku, v jeho záhlaví, došlo k zrejmej nesprávnosti v označení kolízneho opatrovníka maloletého dieťaťa, keď namiesto Obec Lomnička je ako kolízny opatrovník uvedené Mesto Stará Ľubovňa, súd túto nesprávnosť opravil, ta ako je to uvedené vo výrokovej časti tohto uznesenia.
Poučenie: Proti tomuto uzneseniu je prípustné odvolanie, ktoré sa podáva do 15 dní od doručenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (§127 C.s.p.) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

